14. ΝΟΜΟΘΕΤ. ΔΙΑΤΑΓΜΑ υπ’ αριθ. 1474 της 24 Ιουν./3 Ιουλ. 1942 Περί απογραφής των κατοίκων δι’ επισιτιστικάς ανάγκας. Άρθρ.1.-1.Οσάκις δι’ επισιτιστικάς ανάγκας κρίνεται σκόπιμος απογραφή των κατοίκων γενικώς ή καθ’ ωρισμένας περιφερείας, ο Υπουργός του Επισιτισμού δι’ αποφάσεών του, ορίζει την ημέραν και την περιφέρειαν της διενεργείας της απογραφής ως  Σελ. 212 5.Δ.ω.10-14 Διάφοροι Επισιτιστικοί Νόμοι και τον τρόπον της εκτελέσεως ταύτης και πάσαν άλλην αναγκαίαν λεπτομέρειαν, δυνάμενος προς τον σκοπόν τούτον και ν’ απαγορεύση την ελευθέραν κυκλοφορίαν των κατοίκων κατά την διάρκειαν της απογραφής. 2.Πάσα τοιαύτη απογραφή ενεργείται μερίμνη της Γενικής Στατιστικής Υπηρεσίας της Ελλάδος. Άρθρ.2.-1.Δια τας ανωτέρω απογραφάς χρησιμοποιούνται υποχρεωτικώς ως όργανα πάντες οι εκ του Δημοσίου Ταμείου μισθοδοτούμενοι στρατιωτικοί και πολιτικοί υπάλληλοι, οι δημοτικοί και κοινοτικοί τοιούτοι, ως και οι υπάλληλοι νομικών προσώπων δημοσίου δικαίου και ανωνύμων εταιρειών, μόνον δε εν ανεπαρκεία τούτων και ιδιώται. 2.Το έργον του απογραφέως είναι τιμητικόν και άμισθον. 3.Απογραφεύς αρνούμενος αδικαιολογήτως η εκτελών πλημμελώς τα ανατιθέμενα αυτώ σχετικά προς την απογραφήν καθήκοντα διώκεται εγκλήσει του Υπουργού του Επισιτισμού, ως προς δε τας εκτός της περιφερείας της τέως Διοικήσεως Πρωτευούσης απογραφάς εγκλήσει του αρμοδίου Νομάρχου, και τιμωρείται δια ποινής φυλακίσεως μέχρις ενός έτους ή χρηματικής ποινής (μέχρις εκατόν χιλιάδων δραχμών) ή και δι’ αμφοτέρων των ποινών τούτων ασχέτως της πειθαρχικής διώξεως. Δια την επιμέτρησιν των χρηματικών ποινών, βλ. Α.Ν. 110/1945 και άρθρ.57 και 474 του νέου Ποινικού Κώδικος, ως και Β.Δ. 27 Δεκ. 1950 (τόμ. 8 σελ. 6, 28, 80 και 84, 1). Άρθρ.3.-1.Δια φυλακίσεως ή χρηματικής ποινής (μέχρις ενός εκατομμυρίου δραχμών) ή και δι’ αμφοτέρων των ποινών τούτων τιμωρείται πας όστις κατά την απογραφήν ήθελε προβή εις ψευδή δηλωσιν ή μετέλθη οιονδήποτε τέχνασμα προς τον σκοπόν αλλοιώσεως της ακριβείας του αποτελέσματος της απογραφής. 2.Δια των αυτών ποινών τιμωρείται και πάσα παράβασις των κατά την παράγρ.1 του άρθρ.1 του παρόντος αποφάσεων του Υπουργού του Επισιτισμού. Άρθρ.4.-1.Οι απασχολούμενοι εν γένει είς τε την προπαρασκευήν και εκτέλεσιν δισταχθείσης απογραφής υπάλληλοι του Υπουργείου Εθνικής Οικονομίας δικαιούνται δια την καθ’ υπερωρίαν πρόσθετον εργασίαν, αποζημιώσεώς ίσης προς το 1/30 των συνολικών μηνιαίων απδοχών των δι’ εκάστην ημέραν και δια χρονικόν διάστημα ουχί ανώτερον του μηνός. 2.Οι εντός της έδρας των μετακινούμενοι δημόσιοι υπάλληλοι δικαιούνται δι’ εκάστην ημέραν αποζημιώσεως δι’ έξοδα κινήσεως, του ποσού οριζομένου δι’ αποφάσεων των Υπουργών Οικονομικών και Επισιτισμού κατ’ αποκοπήν και άνευ αποδόσεως λογ/σμού. 3.Εις τον ειδικόν προϋπολογισμόν του Υπουργείου Επισιτισμού αναγράφονται αι αναγκαιούσαι πιστώσεις. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Το άνω Ν.Δ. δεν εκυρώθη. Η ισχύς αυτού επεξετάθη εις Δωδεκάνησον δια του Β.Δ. 20 Ιουν./11 Ιουλ. 1950. 